  Туспуктэм: Тазалыкез утёнъя министерстволэн пресс-службаез Наталия Сильвестрова Дэри ёросысь Сизьгуртын но Вуж Чультэмын модульной фельдшер-акушер пунктъёсты лэсьтон ужъёсты йылпумъязы. Со сярысь Удмуртиысь тазалыкез утёнъя министрлэн воштӥсез Александр Попов мертыко вотэсъёсысь бамаз ивортӥз. « Ӝог ӝутӥськись конструкциосты вакчи дыр куспын ваизы по пуктӥзы – толэзь ӵоже гинэ. Али ФАП-ёсты уже кутыны дасясько. Тулыс, тӥрлыкъёс пуктэм но лицензи басьтэм бере, отын пациентъёсты эскерыны кутскозы ни » Александр Попов, Удмуртиысь тазалыкез утёнъя министрлэн воштӥсез Та гуртъёсын фельдшер-акушер пунткъёс нырысьсэ кылдозы – татчыозь гурт калык Изгуртэ ветлӥз. Гуртъёс будо – туннэ Вуж Чультэмын 600 котыр улӥсез, Сизьгуртын – 450. Озьы ик пичи нылпиосын трос егит семьяос уло, соослы асьсэ ФАП тужгес но кулэ луэ. Выль фельдшер-акушер пунктъёсын смотровой но процедурно-прививочной кабинетъёс, возьман интыос, мисьтаськон но педло потан инты, ужасьёслы дӥськут воштон инты луозы. Фельдшер-акушер пунктъёсты «Здравоохранение» йӧскалык ӵектослэн «Модернизация первичного звена здравоохранения» программаезъя пуктӥзы. Александр Попов пусйиз, ӝог ӝутӥськись модульной ФАП-ёсты пуктон ужез азьланьтыны малпало. Тодэ вайытом, Воткаын но Можгаын эмъюртъёсты пуктон ужъёсты йылпумъязы. Тегъёс: Тазалык лэсьтӥськон ФАП-ёс Дэри Удмуртия  